**Pre obdobie zákazu verejných bohoslužieb**

**Projekt „Mistero grande“**

**(„Toto tajomstvo je veľké, ja hovorím o Kristovi a Cirkvi“ Ef 5,32)**

**Nedeľa 15.3. 2020**

**3.pôstna nedeľa – A -**

**Liturgia domácej Cirkvi**

**(Don Renzo Bonetti (**a spolu s ním aj my všetci**), pozýva rodinu k modlitbe na 3. pôstnu nedeľu.)**

**Nedeľa 15.3. 2020**

**3. pôstna nedeľa – A**

**Liturgia domácej Cirkvi**

Túto modlitbu vedie manžel/otec alebo manželka/mama – uvádza modlitbu na záver zvoláva požehnanie. Zapojení sú tí, ktorí žijú v rodine.

Čítanie antifón, zvolaní, Božieho slova a komentáru je potrebné dohodnúť medzi sebou pred začatím tejto liturgie.

Ak je v rodine zvyk spolu spievať, môže sa zaspievať nejaká známa pieseň. Na úvod modlitby si môže zažať svieca pri otvorenom Svätom Písme.

\*\*\*

Vedúci (V): **V mene Otca i Syna i Ducha Svätého.**

*Spolu (S):* ***Amen****.*

(V): **Chválime Ťa, ó Bože Stvoriteľu,**

**pretože si z vody a v Duchu**

**dal formu a tvár človeku i vesmíru.**

*(S):* ***Sláva Ti, Pane.***

(V): **Dobrorečíme Ti, Kriste,**

**Pretože si z Tvojho prebodnutého boku na kríži**

**nechal vyvrieť sviatosti, ktoré nás zachraňujú.**

*(S):* ***Sláva Ti, Pane.***

(V): **Chválime Ťa, o Duchu Svätý,**

**pretože si nás z krstného lona Matky Cirkvi**

**znovuzrodil ako synov a dcéry.**

*(S):* ***Sláva Ti, Pane.***

**Antifóna:**

*Sol.:* ***Veľký je Pán, je pekné spievať jeho menu.***

*(S):* ***Veľký je Pán, je pekné spievať jeho menu.***

*Žalm 146(147)*

*Sol.:* **Chváľte Pána,**

**lebo je dobré ospevovať nášho Boha,**

**lebo je milé hlásať jeho slávu.**

*(S):* ***Veľký je Pán, je pekné spievať jeho menu.***

*Sol.:* **Pán stavia Jeruzalem**

**a zhromažďuje roztratených Izraelitov.**

**Uzdravuje skľúčených srdcom**

**a obväzuje ich rany.**

**On pozná počet hviezd**

**a každú volá po mene.**

*(S):* ***Veľký je Pán, je pekné spievať jeho menu.***

*Sol.:* **Veľký je náš Pán a veľmi mocný,**

 **jeho múdrosť je nesmierna.**

**Tichých sa Pán ujíma,**

**ale hriešnikov ponižuje až po zem.**

*(S):* ***Veľký je Pán, je pekné spievať jeho menu.***

*Sol.:* **Prespevujte Pánovi piesne oslavné,**

**na citare hrajte nášmu Bohu.**

**On zaťahuje nebo oblakmi**

**a zemi pripravuje dážď.**

**Na vrchoch dáva pučať tráve**

**aj bylinám pre tvory, čo slúžia človeku.**

*(S):* ***Veľký je Pán, je pekné spievať jeho menu.***

*Sol.:* **Potravu dáva ťažnému dobytku**

**i mladým havranom, čo k nemu krákajú.**

**V sile koňa nemá potechu**

**ani záľubu v mužovi svalnatom.**

*(S):* ***Veľký je Pán, je pekné spievať jeho menu.***

*Sol.:* **Pánovi sa páčia tí, čo sa ho boja,**

**a tí, čo dúfajú v jeho milosrdenstvo.**

**Sláva Otcu....**

*(S):* ***Veľký je Pán, je pekné spievať jeho menu.***

V: **Pane, spolu Ťa chceme prosiť o odpustenie pre všetky situácie, keď sme si v našej rodine neuvedomovali Tvoju prítomnosť. Zahrň nás svojim milosrdenstvom a pohliadni vo svojej zhovievavosti na naše nedostatky.** (chvíľka ticha).

**Teraz si podajme ruky, a ak sa niečo medzi nami stalo, čo nás rozdelilo, alebo zranilo, poprosme si vzájomne o odpustenie.**

*Kto chce, môže v jednoduchosti poprosiť o odpustenie druhých.*

V: **Ako znak našej vôle k zmiereniu si podajme ruky, alebo sa objímme.**

V: **Otče, pohliadni s dobrotou na našu rodinu zjednotenú v mene Tvojho Syna Ježiša a urob, aby sme v tento týždeň s pomocou Tvojho Ducha Svätého, žili v harmónii s Tebou, medzi sebou a so všetkými.**

*(S):* ***Amen.***

**Čítanie zo svätého evanjelia podľa Jána.**

(kratšie čítanie Jn 4,5-15.19b-26.39a.40-42)

Ježiš prišiel do samarijského mesta menom Sychar neďaleko pozemku, ktorý dal Jakub svojmu synovi Jozefovi. Tam bola Jakubova studňa. Ježiš unavený z cesty sadol si k studni. Bolo okolo poludnia.

Tu prišla po vodu istá Samaritánka. Ježiš jej povedal: „Daj sa mi napiť!“ Jeho učeníci odišli do mesta nakúpiť potravy.

Samaritánka mu povedala: „Ako si môžeš ty, Žid, pýtať vodu odo mňa, Samaritánky?“ Židia sa totiž so Samaritánmi nestýkajú.

Ježiš jej odpovedal: „Keby si poznala Boží dar a vedela, kto je ten, čo ti hovorí: ‚Daj sa mi napiť,‘ ty by si poprosila jeho a on by ti dal živú vodu.“

Žena mu povedala: „Pane, ani vedro nemáš a studňa je hlboká. Odkiaľ máš teda živú vodu? Si azda väčší ako náš otec Jakub, ktorý nám dal túto studňu a pil z nej on sám i jeho synovia a jeho stáda?“

Ježiš jej odvetil: „Každý, kto pije túto vodu, bude znova smädný. Ale kto sa napije z vody, ktorú mu ja dám, nebude žízniť naveky. A voda, ktorú mu dám, stane sa v ňom prameňom vody prúdiacej do večného života.“

Žena mu vravela: „Pane, daj mi takej vody, aby som už nebola smädná a nemusela sem chodiť čerpať! Vidím, že si prorok. Naši otcovia sa klaňali Bohu na tomto vrchu, a vy hovoríte, že v Jeruzaleme je miesto, kde sa treba klaňať.“

Ježiš jej povedal: „Ver mi, žena, že prichádza hodina, keď sa nebudete klaňať Otcovi ani na tomto vrchu, ani v Jeruzaleme. Vy sa klaniate tomu, čo nepoznáte; my sa klaniame tomu, čo poznáme, lebo spása je zo Židov. Ale prichádza hodina, ba už je tu, keď sa praví ctitelia budú klaňať Otcovi v Duchu a pravde. Lebo sám Otec hľadá takých ctiteľov. Boh je Duch a tí, čo sa mu klaňajú, musia sa mu klaňať v Duchu a pravde.“

Žena mu vravela: „Viem, že príde Mesiáš, zvaný Kristus. Až príde on, zvestuje nám všetko.“

Ježiš jej povedal: „To som ja, čo sa rozprávam s tebou.“

Mnoho Samaritánov z toho mesta uverilo v neho. Keď Samaritáni prišli k nemu, prosili ho, aby u nich zostal. I zostal tam dva dni. A ešte oveľa viac ich uverilo pre jeho slovo. A žene povedali: „Už veríme nielen pre tvoje slovo, ale sami sme počuli a vieme, že toto je naozaj Spasiteľ sveta.“

Počuli sme Slovo Pánovo

*Chvála Tebe, Kriste!*

(V): **Komentár k evanjeliu (Marco Pedron)**

„Prichádza hodina, ba už je tu, keď sa praví ctitelia budú klaňať Otcovi v Duchu a pravde. Lebo sám Otec hľadá takých ctiteľov.“

Toto je veta, ktoré veľmi vzdialená od našej citlivosti. Čo chce povedať?

Si hľadaný: „On Ťa hľadá, aby Ti daroval Život“. Boh je zamilovaný do teba. On ťa hľadá. V kulte Starého zákona bol kladený dôraz na to, čo má človek urobiť pre Boha: obetovať prvorodeného, prvotiny úrody, jeden deň (sobota)... Dnes by sme povedali: modlitby, pôsty, ružence, sväté omše, pokánie, obrady... Viera s Ježišom už nie je to, čo má človek urobiť pre Boha, ale to, čo robí Boh pre človeka. Prišiel, aby nám dal Lásku, Život – život plný a navždy. On chce mňa. Má dôveru vo mňa. On ma miluje takého aký som. Boh sa už nezískava: „Ale dostanem sa do neba? A čo mi Boh urobí za to všetko, čo som urobil ja! A ak urobím nejaký hriech náhodou skôr ako zomriem?“... Dosť! Boh ma chce! A ja mu mám povedať: „Áno!“.

Je koniec časom chrámov a kultov. Vzdať kult Bohu, teraz, znamená „dať Život ľuďom“. To znamená: Prijmi jeho dar (Lásku, Život) a potom ho ďalej daruj druhým. Boh hľadá adorátorov (tých, ktorí sa mu klaňajú) takých, ktorí sa nechali Ním nájsť, ktorí prijali Život od Neho a teraz ho oni sami dávajú, to, čo sami dostali – nie Bohu, ale druhým.

Kritérium viery, teda, nie je to, že niečo robíš pre Boha (z oddanosti alebo zo zbožnosti pre Neho), ale to, čo robíš pre človeka: a to je láska. Boh nežiada, aby sme ho milovali tak, že mu vrátime to, čo sme od neho dostali, ale aby sme ho milovali v ľuďoch.

*Ak sa chce niekto podeliť s druhými o myšlienku, ktorá ho oslovila, môže to urobiť teraz...*

**Prosby:**

V: **V modlitbe sa obraciame s dôverou na Ježiša Krista a prejavujeme Mu pozornosť a lásku aj v našich bratoch a sestrách. Volajme: Pane, vyslyš nás!**

1. Pane Ježišu, pomáhaj nám všetkým objavovať potrebu toho života, ktorý si dal žene Samaritánke.
* *Urob nás schopnými napiť sa, v každej situácii, z prameňa Tvojej lásky.*
1. Pane Ježišu, Ty si tam, kde sme aj my. Ak sa čokoľvek stane, pomôž nám viac myslieť na dobro, ktoré môžeme urobiť iným, ako na naše.
* *A masku (proti vírusom), ktorú dnes nosíme, nech viac slúži na to, aby sme slúžili a starali sa o druhých, ako na našu ochranu.*
1. Pane Ježišu, pýtaš si vodu u Samaritánky a teraz u nás, pretože nám chceš dať oveľa viac ako hlt vody práve v dnešných našich obmedzeniach,
* *Aj skúsenosť nového vírusu nám pomáha vykonať si krásny pôst ako prípravu na Tvoju Veľkú Noc.*

V: **Zjednoťme sa v Eucharistii, ktorá je slávená na nejakom mieste sveta. K obete Ježišovho tela pridajme obetu nás samých; toto je dôležité pri každej svätej omši, na ktorej máme účasť.**

**V Eucharistii sme jedno telo s Ježišom a aj so všetkými našimi bratmi a sestrami vo farskej komunite i ľuďmi celého sveta. A teraz spoločne recitujme modlitbu, ktorú nás naučil Ježiš:**

*(S):* **Otče náš...**

Záver:

Rodičia požehnajú deti, tak že im dajú na hlavu ruky, manželia sa požehnajú vzájomne tak, že prednesú nasledovné požehnanie:

(Meno) **Žehnáme/žehnám Ťa v mene Otca, i Syna, i Ducha Svätého. Amen.**

V: **Zverme Márii, Matke Cirkvi, našu rodinu, našu farnosť, a celé ľudstvo, zvlášť tých, ktorí sa nachádzajú v ťažkostiach a utrpeniach.**

**Zdravas Mária...[[1]](#footnote-1)**

1. www.misterogrande.org - info@misterogrande.org [↑](#footnote-ref-1)